આણંદ એલ.સી.બી. પી.આઇ. એન.ડી.નકુમ અને સ્ટાફ સોમવારે પેટ્રોલિંગમાં હતા. ત્યારે કોન્સ્ટેબલ રફીકભાઇ અને મોઇનુદ્દીન કાઝીને બાતમી મળી હતી કે, સલીમ ઉર્ફે અમદાવાદી યુનુસભાઇ વ્હોરા (રહે. સોજિત્રા, સસનકોલોની)અગાઉ રિક્ષા તથા અન્ય વાહનોમાં મુસાફર તરીકે બેસી મુસાફરોની નજર ચૂકવી દાગીના, રોકડ રકમ વગેરેની ચોરીના ગુનામાં આણંદ ટાઉન પોલીસ સ્ટેશનમાં પકડાયેલો છે. જેની હાલમાં પણ આવી પ્રવૃત્તિ ચાલુ છે. અને તે આણંદ શહેર વિસ્તારમાં ગુનાના ઇરાદાસર આવેલો છે. જેથી એલસીબી પોલીસે વોચ ગોઠવી આણંદ-વિદ્યાનગર રોડ ઉપર બીગ બજાર પાસે રિક્ષા તથા અન્ય વાહનોમાં બેસતા ઉતરતા પેસેન્જરોની નજીકમાં આંટાફેરા મારતો હોય તેને રોકવાનો પ્રયત્ન કરતા તે પોલીસને જોઇ ભાગવા લાગ્યો હતો. પોલીસે તેને પકડી લઇ પૂછપરછ કરતા પોતાનું નામ સલીમ ઊર્ફે અમદાવાદી યુનુસભાઇ વ્હોરા (ઉ.વ.૪૫, રહે.સોજિત્રા, સસનકોલોની, તા.સોજિત્રા, જી.આણંદ)નો હોવાનું જણાવ્યું હતું. અને તેની અંગજડતીમાં રૂ.૨૭૦૦ની અલગ-અલગ ચલણી નોટો મળી આવી હતી. વિદ્યાનગર આવવા બાબતે પૂછપરછ કરતા યોગ્ય ખુલાસો કરી શક્યો ન હતો. જેથી તેની અટક કરી પૂછપરછ કરતા પોતે તથા બીજા ત્રણ સાગરિતો મળી કુલ ચાર ઇસમોએ દોઢેક વર્ષ ઉપર સોજિત્રા પલોલ ચોકડી પાસે રિક્ષામાં બેઠેલા એક મહિલાના થેલામાંથી રૂ.૫૧૦૦૦ની ચોરી કર્યાની કબૂલાત કરી હતી.